CELEX: C2006/294/44
Language: da
Date: 2006-12-02 00:00:00
Title: Sag C-382/06 P: Appel iværksat den 14. september 2006 af Ocean Trawlers Ltd til prøvelse af dom afsagt den 13. juni 2006 af Retten i Første Instans (Første Afdeling) i de forenede sager T-218/03 — T-240/03: Cathal Boyle m.fl. mod Kommissionen for De Europæiske Fællesskaber

2.12.2006   
            
            
               DA
            
            
               Den Europæiske Unions Tidende
            
            
               C 294/26
            
         Appel iværksat den 14. september 2006 af Ocean Trawlers Ltd til prøvelse af dom afsagt den 13. juni 2006 af Retten i Første Instans (Første Afdeling) i de forenede sager T-218/03 — T-240/03: Cathal Boyle m.fl. mod Kommissionen for De Europæiske Fællesskaber
   (Sag C-382/06 P)
   (2006/C 294/44)
   Processprog: engelsk
   Parter
   
      Appellant: Ocean Trawlers Ltd (ved P. Gallagher SC, A. Collins SC og solicitor D. Barry)
   
      De andre parter i appelsagen: Irland og Kommissionen for De Europæiske Fællesskaber
   Appellanten har nedlagt følgende påstande
   
               —
            
            
               Dommen afsagt den 13. juni 2006 af Retten i Første Instans i sag 226/03 ophæves, for så vidt som Retten herved frifandt sagsøgte for en påstand om annullation af Kommissionens beslutning 2003/245/EF (1) af 4. april 2003 om de anmodninger, Kommissionen har modtaget om forøgelse af FUP IV-målene af hensyn til forbedringer vedrørende sikkerhed, navigation til søs, hygiejne, produktkvalitet og arbejdsforhold for fartøjer med en længde overalt på mere end 12 m, for så vidt som den fandt anvendelse på sagsøgerens ansøgning om sikkerhedsmæssigt begrundet kapacitet til et påtænkt nyt RSW fartøj MFV Golden Rose, og tilpligtede Ocean Trawlers Ltd at bære sine egne omkostninger.
            
         
               —
            
            
               Kommissionens beslutning 2003/245/EF af 4. april 2003 om de anmodninger, Kommissionen har modtaget om forøgelse af FUP IV-målene af hensyn til forbedringer vedrørende sikkerhed, navigation til søs, hygiejne, produktkvalitet og arbejdsforhold for fartøjer med en længde overalt på mere end 12 m, annulleres, for så vidt som den fandt anvendelse på sagsøgerens ansøgning om sikkerhedsmæssigt begrundet kapacitet til et påtænkt nyt RSW fartøj MFV Golden Rose
            
         
               —
            
            
               Kommissionen tilpligtes at betale alle sagens omkostninger
            
         Søgsmålsgrunde og væsentligste argumenter
   Appellanten gør gældende, at dommen afsagt af Retten i Første Instans skal ophæves af følgende grunde:
   Ved at bedømme appellantens søgsmålsinteresse ud fra datoen for vedtagelsen af beslutning 2003/245, og ikke ud fra datoen for ansøgningens indgivelse, har Retten i Første Instans anvendt et urigtigt retligt kriterium.
   Retten her begået en materiel fejl, der fremgår af de dokumenter, der blev indgivet til den, nemlig med hensyn til appellantens ejerskab af MFV »Golden Rose« på alle de for ansøgningen relevante tidspunkter.
   Den omstændighed, at Retten har fastslået, at appellanten ikke var individuelt berørt af beslutning 2003/245, »idet de omhandlede fartøjer ikke eksisterer«, savner retsgrundlag og modsiges desuden af den begrundelse, som Retten i Første Instans har anført i sin dom.
   Appellanten er og har på alle relevante tidspunkter været ejer af MFV »Golden Rose«. Det kan derfor ikke antages, at appellanten har mistet den søgsmålsinteresse, som man utvivlsomt havde ved anlægget af søgsmålet med henblik på annullation af beslutning 2003/245, for så vidt som den havde virkning for appellantens ansøgning om sikkerhedsmæssigt begrundet kapacitet vedrørende det påtænkte MFV »Golden Rose«
   Retten i Første Instans begik en fejl, da den fastslog, at appellanten ikke havde kompetence til at anlægge med henblik på annullation af beslutning 2003/245 på grund af de skridt, appellanten tog med henblik på at begrænse det tab, man havde lidt som følge denne foranstaltning.
   
      (1)  EUT L 90, s. 48.